|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за изменение и допълнение на Наредбата за излезлите от употреба моторни превозни средства |
| **Становище по ред:** |  |
| **Номер и дата:** |  |
| **В отговор на №:** | 03-00-118/10.04.2023 г. |
| **Институция:** | Министерство на околната среда и водите |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Така дефиниран, проблемът е много общ и неясен. Също така транспонирането и приложението на конкретната директива не предвижда само формалното приемане на акта, а обхваща мерки, които подпомагат ефективното ѝ прилагане в националното ни законодателство. В тази връзка препоръчваме проблемът да се преформулира по ясен и прецизен начин, като отново напомняме, че когато оценката на въздействието е свързана с транспониране на делегирана директива (в случая *Директива (ЕС) 2023/544* на Комисията от 16.12.2022 г. за изменение на Директива № 2000/53/ЕО на Европейския парламент и на Съвета), **изследваният проблем по отношение** на *употребата на олово в алуминиеви сплави за целите на обработката на металорежещи машини, в медни сплави и в определени батерии*, следва да бъде изложен подробно в **подточките 1.1 – 1.5 от раздела**.Необходимо е разделът да съдържа по-подробна информация относно изискванията на Директива (ЕС) 2023/544, какви са констатираните проблеми/необходимост от приемането ѝ, какво е актуалното положение в ЕС и на национално ниво, какви са проблемите на национално ниво и как би следвало да се преодолеят, кои са пряко засегнатите и заинтересовани страни и кои са органите с ангажименти в процесите и т.н. Относно раздел 2 „Цели“:Аналогично на раздел 1, когато става въпрос за транспониране на директиви на ЕС, оценката на въздействието следва да включва целите, залегнали в изготвените от европейските институции оценки на въздействието на съответния нормативен акт. Също така е необходимо да бъдат определени такива цели, които да съответстват на проблема или проблемите (след определянето на конкретните проблеми по отношение на транспонирането на Директива  (ЕС)  2023/544 в раздел 1), както и да бъдат измерими, с което ще се даде възможност в бъдеще да се установени дали поставената цел/цели са постигнати.При определяне на целите препоръчваме да се използват насоките от [Ръководството за извършване на предварителна оценка на въздействието](https://strategy.bg/Publications/View.aspx?lang=bg-BG&categoryId=16&Id=297&y=&m=&d=).Относно раздел 3 „Заинтересовани страни“Необходимо е да се посочат кои са пряко и косвено засегнатите страни. Предлагаме кръгът на заинтересованите страни да бъде разширен, като бъдат включени още общините, собствениците на излезлите от употреба моторни превозни средства (ИУМПС), Изпълнителната агенция по околна среда, Изпълнителна агенция "Автомобилна администрация" или др. държавни институции, които ще имат контролни или други функции.Относно раздел 4 „Варианти на действие. Анализ на въздействията“:При представянето на *Вариант 1* е необходимо да се включи описание на актуалното състояние и действащите правни норми по отношение на изискванията за употребата на олово, а във *Вариант 2* да се опишат предлаганите промени.**Относно Анализ на въздействията:**Необходимо е да се представят очакваните икономически, социални и екологични въздействия върху пряко засегнатите страни, чрез отговарянето на примерните въпроси от [Ръководството за извършване на предварителна оценка на въздействието](https://strategy.bg/Publications/View.aspx?lang=bg-BG&categoryId=16&Id=297&y=&m=&d=). (стр. 28 – 37). Предвид факта, че се транспонира акт от правото на ЕС, е допустимо да се цитират както вече формулирани проблеми, така и аналитични елементи и подобни, изготвени на ниво ЕС.Относно раздел 5 и раздел 6В изпратената за съгласуване частична предварителна оценка на въздействието липсва *раздел 5 „Сравняване на вариантите”* и *раздел 6 „Избор на препоръчителен вариант“* Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП)?“:В обхвата на заинтересованите страни са включени производители, доставчици, търговци и др., които се явяват МСП. В тази връзка следва да се ревизира твърдението *„Актът на засяга МСП“*. В случай че твърдението остава, то следва да се обоснове с аргументи.Относно раздел 8 „Приемането на нормативния акт произтича ли от правото на Европейския съюз?“:Предлагаме в този раздел накратко да се посочат какви са конкретните изисквания на Директива (ЕС) 2023/544, които следва да бъдат въведени в българското законодателство и ако е била извършвана оценка на въздействието на ниво ЕС, да се посочи връзка към източника. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****(НИКОЛИНА СТОЯНОВА)** |